กฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ (ฉบับที่ 2) พ.ศ. 2566
ประกาศวันที่ 2023-01-31

content: กฎกระทรวง กำหนดชนิดและลักษณะของแสตมป์สรรพสามิต และเครื่องหมายแสดงการเสียภาษีของทางราชการ (ฉบับที่ ๒) พ.ศ. ๒๕๖๖
content: อาศัยอำนาจตามความในมาตรา ๕ วรรคหนึ่ง และมาตรา ๖๖ แห่ง พระราชบัญญัติภาษีสรรพสามิต พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิกความใน (๒) ของข้อ ๘ แห่งกฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ พ.ศ. ๒๕๖๓ และให้ใช้ความต่อไปนี้แทน “(๒) แสตมป์สุราสำหรับสุราแช่และสุรากลั่นที่ผลิตจากโรงอุตสาหกรรมสุราขนาดเล็กและโรงอุตสาหกรรมสุราขนาดกลางตามกฎกระทรวงว่าด้วยการผลิตสุรา
sectionNo: 2
content: ทำด้วยกระดาษสีขาวหรือกระดาษสีขาวและมีกระดาษแผ่นหลังเป็นแบบกลาสซีน เป็นรูปสี่เหลี่ยมผืนผ้าขนาด ๑.๕ X ๑๒.๕ เซนติเมตร พื้นของดวงแสตมป์พิมพ์ลวดลายป้องกันการปลอมแปลงด้วยหมึกสีน้ำตาลเข้มและสีน้ำตาลอ่อน และมีข้อความ “EXCISE DEPARTMENT” พิมพ์ด้วยหมึกสีน้ำตาลกระจายอยู่ทั่วบริเวณดวงแสตมป์
sectionNo: 2
content: ด้านซ้ายและด้านขวาของดวงแสตมป์มีข้อความ “EXCISE DEPARTMENT” ซึ่งประกอบกันเป็นคำว่า “กรมสรรพสามิต” สีน้ำตาล ตรงกลางดวงแสตมป์มีตราสัญลักษณ์กรมสรรพสามิตพิมพ์ด้วยหมึกเส้นนูนสีม่วงเข้มและสีม่วงอ่อน และทางด้านซ้ายและด้านขวาของตราสัญลักษณ์มีลายไทยพิมพ์ด้วยหมึกเส้นนูนสีม่วง
sectionNo: 2
content: ทางชายด้านบนของลายไทยด้านซ้ายมีข้อความ “กรมสรรพสามิต” และด้านขวามีข้อความ “กระทรวงการคลัง” ทางชายด้านล่างของลายไทยด้านซ้ายมีข้อความ “กระทรวงการคลัง” และด้านขวามีข้อความ “กรมสรรพสามิต” พิมพ์ด้วยหมึกสีม่วง ด้านขวาของดวงแสตมป์มีข้อความ “กรมสรรพสามิต” พิมพ์ด้วยหมึกสีน้ำตาล
sectionNo: 2
content: ทางชายด้านล่างขวามีตัวเลขและอักษรแจ้งจำนวนดีกรีและขนาดภาชนะบรรจุสุราพิมพ์ด้วยหมึกสีดำ ทางด้านซ้ายของดวงแสตมป์มีภาพรหัสคิวอาร์พิมพ์ด้วยหมึกสีดำ และมีข้อความ “กรมสรรพสามิต” ขนาดความสูง ๐.๒๕ เซนติเมตร พิมพ์ด้วยหมึกชนิดพิเศษที่มองไม่เห็นด้วยตาเปล่าและเรืองแสงภายใต้แสงอัลตราไวโอเลต
sectionNo: 2
content: และทางชายด้านล่างซ้ายมีอักษรและตัวเลขจำนวนสิบสามหลักพิมพ์ด้วยหมึกสีดำ”
content: ให้ไว้ ณ วันที่ ๓๐ มกราคม พ.ศ. ๒๕๖๖ อาคม เติมพิทยาไพสิฐ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่กฎกระทรวงการผลิตสุรา พ.ศ. ๒๕๖๕ ได้มีการแก้ไขหลักเกณฑ์ในการประกอบธุรกิจเกี่ยวกับสุรา สมควรกำหนดชนิดและลักษณะของแสตมป์สุราให้ครอบคลุมถึงสุราแช่และสุรากลั่นที่ผลิตจากโรงอุตสาหกรรมสุราขนาดเล็กและโรงอุตสาหกรรมสุราขนาดกลางด้วย
content: จึงจำเป็นต้องออกกฎกระทรวงนี้